**4-րդ կրթական հարթակ**

**29-րդ ծաբաթ**

**Դասասկզբյան հարց ու պատասխան աշակերտների հետ**

* **Դասը սկսել դպրոցի ուխտով։** Անհրաժեշտությանդեպքումուխտիտեքստընորիցմեկնաբանել։

**Նախորդ դասի ստուգում**

* **Գրականություն- «Սասունցի Դավիթ»,** էջ 123-124

Սահուն կարդալ, պատասխանել հետևյալ հարցերին․

* Ինչպե՞ս սպանեց Դավիթը Մելիքին։
* Ի՞նչ ասեց Սասունցի Դավիթը Մսրա զորքին, Մելիքի մահից հետո։
* Ինչպե՞ս էր կոչվում Սասունցի Դավթի թուրը։
* Տրված հատվածը ***սովորել անգիր***՝

**Բառագիտություն**

* **Վերհիշել հետևյալ բառերի բացատրությունը․**
* Ականջ անել- լսել
* Հազար ու մի- բազմաթիվ, շատ
* Ջուր կտրել- շատ վախենալ
* Վեր կենալ- 1. Արթնանալ, 2. Ոտքի կանգնել, 3. Կռվի ելնել
* Հոր- գետնի մեջ փորված խորը փոս։
* **Վերհիշել հետևյալ բառերի հոմանիշները․**
* Ժանտ- դաժան, անխիղճ
* Դես ու դեն- այս ու այն կողմ
* Հալա- դեռ
* Փոշման ըլնել- զղջալ
* Մին- մեկ
* Ռանչպար- հողագործ
* Ահեղ-ուժեղ
* Դուշման-թշնամի։
* **Վերհիշել հետևյալ բառերի հականիշները․**
* Օտար- հարազատ
* Քաղցած- հագեցած
* Մանուկ-ծեր
* Խավար-լուսավոր։
* **Վերհիշել հետևյալ բառերի ուղղագրությունը՝** առյուծ, կենդանի, քաղցած, ականջ, դաշտ։
* **Քերականություն- Հոդակապ**
* **Մշակույթ- Սասունցի Դավթի արձանը**

Սահուն կարդալ դասանյութը , վերարտադրել սեփական խոսքերով և պատասխանել հարցերին:

* Ինչպիսի՞ն է Դավիթը` ըստ Էպոսի։
* Որտե՞ղ է գտնվում Սասունցի Դավթի արձանը։
* Դավիթը ինչպես է պատկերված։
* Ե՞րբ է գրվել Սասունցի Դավիթ էպոսը։
* Ի՞նչ է խորհրդանշում արձանի վրա գտնվող բրոնզե թասը։

**Նոր դաս**

* **Գրականություն****-** **«Լեռները հպարտ»,** էջ 128
* **Բառագիտություն** - թեմատիկ բառերի բացատրություն, ուղղագրություն, թեմատիկ հոմանիշներ և հականիշներ
* **Քերականո****ւթյուն-****Նախադասության տեսակները ըստ հաղորդակցման նպատակի**
* **Մշակույթ-** **Հայոց ցեղասպանություն կամ Մեծ եղեռն**

**Գրականություն –** Դասարանում կարդալ և վերլուծել **«Լեռները հպարտ»** բանաստեղծությունը։ Հանձնարարել վարժ կարդալ (ցանկության դեպքում սովորել անգիր), կարողանալ սեփական բառերով վերարտադրել, և պատասխանել հետևյալ հարցերին․

* Բանաստեղծության մեջ նշիր այն հատվածները , որտեղ բանաստեղծը օգտագործել է փոխաբերական իմաստ։
* Ըստ քեզ ի՞նչ է նշանակում հայրենասիրություն։
* Պատմի՛ր քո հայրենիքի մասին։

**Բառագիտություն**

* Սովորել հետևյալ բառերի բացատրությունները․
* Գուսան- ժողովրդական երաժիշտ, ով երգեր է գրում և երգում
* Սրտագին- ամբողջ սրտով
* Գովք- գովեստի խոսք
* Փառք- լավ անուն, հռչակ
* Վես- հպարտ։
* Սովորել հետևյալ բառերի հոմանիշները
* Հպարտ- վեհ, վես
* Հողմ- փոթորիկ
* Հով- մեղմ քամի
* Անմահ- հավերժական
* Զավակներ- երեխաներ։
* Սովորել հետևյալ բառերի հականիշները․
* Բարձրանալ- իջնել
* Տանել- բերել
* Գովել- վատաբանել
* Տալ- վերցնել։

**Ուղղագրություն -** Սովորել տրված բառերի **ուղղագրությունը****՝**   փառք, հպարտ, անգին, անմահ, արյուն։

**Քերականություն*****-*** **Նախադասության տեսակները` ըստ հաղորդակցման նպատակի**

**Նախադասության տեսակները ըստ հաղորդակցման նպատակի լինում են չորս տեսակ՝ պատմողական, հարցական, հրամայական և բացականչական։**

* **Պատմողական** նախադասության հաղորդակցական նպատակը տեղեկատվություն հաղորդելն է։

Օրինակ՝ Ամռանը ես գնալու եմ Հայաստան։

* **Հարցական նախադասության** հաղորդակցական նպատակը հարցման միջոցով տեղեկատվություն ստանալն է:

Օրինակ՝ Ե՞րբ ես գնալու Հայաստան։

* **Հրամայական նախադասության** հաղորդակցական նպատակը խոսակցին գործողություն կատարելուն դրդելն է: Հրամայական նաղադասություններում ստորոգյալի վրա դրվում է շեշտ։

Օրինակ՝ Կատարի՛ր տրված հանձնարարությունները։

Մի՛ վազիր։ Չկոտրե՛ս։

* **Բացականչական նախադասության**հաղորդակցական նպատակը զգացմունքների արտահայտումն է: Այս նախադասությունները արտահայտում են զարմանք, ուրախություն, կոչ, հիացմունք, ափսոսանք և այլն։

Օրինակ՝ Ի՜նչ հիասքանչ եղանակ է։

Ջ՜ան, գարուն է։

**Հանձնարարություններ**

1. Տրված նախադասությունների դիմաց գրել դրանց տեսակները՝ ըստ հաղորդակցման նպատակի․

1. Արմենը ինչու՞ չի եկել այսօր։ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2. Վա՜յ, դրսում ձյուն է գալիս։ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3. Մայրիկս ասաց, որ երեկոյան գնալու ենք զբոսնելու։ \_\_\_\_\_\_\_\_\_\_\_\_\_\_\_\_\_\_\_\_\_\_\_

4. Ասա՛ Աշոտին, որ չխանգարի ինձ։ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

5. Ո՞րն է քո ամենասիրելի միրգը։ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2. Նախադասության յուրաքանչյուր տեսակով (ըստ հաղորդակցման նպատակի) կազմել մեկական նախադասություն․

**Հարցեր և առաջադրանքներ**

* Ըստ հաղորդակցման նպատակի քանի՞ տեսակ են լինում նախադասությունները։
* Որո՞նք են այդ տեսակները և ի՞նչ են ցույց տալիս։ Բերել օրինակներ։

**Մշակույթ*****-*** **Հայոց ցեղասպանություն կամ Մեծ եղեռն**

Ապրիլի 24-ը հիշատակվում է որպես Հայոց մեծ եղեռնի զոհերի հիշատակի օր։

Հայոց ցեղասպանությունը կազմակերպվել և իրագործվել է Օսմանյան Կայսրության կողմից։ 1915-1923 թվականներին բազմաթիվ հայեր բռնի կերպով տեղահանվում և սպանությունների են ենթարկվում։ Ապրիլի 24-ը պայմանականորեն ընդունվեց Հայոց ցեղասպանության զոհերի հիշատակի օր, քանի որ ապրիլի 23-ի, լույս 24-ի գիշերը 600-ից ավելի հայ մտավորականների թուրք զինվորները սպանեցին։ Հետագայում նրանք տեղահանեցին տղամարդկան, կանանց, երեխաներին և ծերերին։ Տեղահանման ժամանակ հարյուր հազարավոր մարդիկ սպանվում են թուրք զինվորների կողմից, շատերը մահանում են սովից և հիվանդություններից, բազմաթիվ հայեր բռնի կերպով մահմեդականցվում են։

Շուրջ մեկուկես միլիոն հայ սպանվեց 1915-1923թթ. ժամանակահատվածում։

1967 թվականին Երևանում «Ծիծեռնակաբերդ» բարձունքի վրա Հայոց ցեղասպանության զոհերին նվիրված հուշահամալիր է կառուցվում։ Ամեն տարի [ապրիլի 24](https://hy.wikipedia.org/wiki/%D4%B1%D5%BA%D6%80%D5%AB%D5%AC%D5%AB_24)-ին հարյուր հազարավոր [հայեր](https://hy.wikipedia.org/wiki/%D5%80%D5%A1%D5%B5) և օտարազգիներ բարձրանում են այստեղ՝ հարգանքի տուրք մատուցելու և ծաղիկներ են դնում հավերժական կրակի մոտ։

**Հարցեր և առաջադրանքներ**

* Ե՞րբ և ու՞մ կողմից է իրականացվել Հայոց ցեղասպանությունը։
* Ինչու՞ է ապրիլի 24-ը համարվում հիշատակի օր։
* Ո՞ր թվականին և որտե՞ղ է կառուցվում Եղեռնի զոհերին նվիրված հուշահամալիրը**։**

**Հարցերին պատասխանելու կամ առաջադրանքները կատարելու համար սովորողը պետք է կարողանա․**

* Սահուն կարդալ դասանյութը , վերարտադրել սեփական խոսքերով և պատասխանել դասավերջի հարցերին։
* Քերականական նյութն ամրապնդել վարժությունների միջոցով և բերել օրինակներ։
* Մասնակցել խմբային աշխատանքներին։